মাঝ আকাশে ফাটল চাকা, জরুরি অবতরণ বিমানের

ওয়েবডেস্ক: মাঝ আকাশে বিপত্তি। ফেটে গেল বিমানের চাকা। জরুরি অবতরণ (Emergency Landing) করল জয়পুর চেন্নাইগামী অভ্যন্তরীণ বিমান (Chennai-Bound Domestic Flight )। সব যাত্রী ও ক্রু সদস্যরা সুরক্ষিত আছেন বলে জানানো হয়েছে।

বিমানবন্দর কর্তৃপক্ষ (Airport Authorities) জানিয়েছে, রবিবার সকালে জয়পুর থেকে চেন্নাইয়ের উদ্দেশে রওনা দেয় বিমানটি। মাঝখানে হঠাৎ বিমানটির চাকা ফেটে যায়। জরুরি অবতরণ করানো হয় বিমানটিকে। যাত্রীদের সুরক্ষার কথা মাথায় রেখে বিমানটি নিরাপদে নামানো হয়েছে।

অবতরণের আগে, পাইলট চাকা ফেটে যাওয়ার বিষয়টি টের পান, তড়িঘড়ি কর্তৃপক্ষকে জানান তিনি। বিমানবন্দর কর্তৃপক্ষ এই ধরনের পরিস্থিতি মোকাবিলার জন্য প্রতিষ্ঠিত প্রোটোকল অনুসারে কাজ করেছে।

আরও পড়ুন: গাড়ির চালকদের জন্য বিপজ্জনকের তালিকায় পঞ্চম স্থানে ভারত

কর্তৃপক্ষ জানিয়েছেন, অবতরণের পর বিমানটির ভিজ্যুয়াল পরিদর্শনে দেখা যায় যে, বিমানের ২ নম্বর চাকাটি মারাত্মকভাবে ক্ষতিগ্রস্ত হয়েছে। চাকার টুকরোগুলি বাম দিকের ভেতরে ছড়িয়ে ছিটিয়ে পাওয়া গেছে।

কয়েকদিন আগেই হিমাচলের উপ মুখ্যমন্ত্রী মুকেশ অগ্নিহোত্রী ও ডিজিপি অতুল ভার্মা সহ ৪৪ জন যাত্রীকে বহনকারী দিল্লি-সিমলা বিমানটি যান্ত্রিক ত্রুটির কারণে জরুরি অবতরণ করানো হয়েছিল। তার কয়েকদিন পরে এই ঘটনা ঘটল।

সোমবার সকালে দিল্লি থেকে সিমলাগামী অ্যালায়েন্স এয়ারের ফ্লাইট ৯আই৮২১-এর পাইলট সিমলা বিমানবন্দরে অবতরণের সময় বিমানের ব্রেকে কারিগরি সমস্যার কথা জানান। হিমাচল প্রদেশের উপ-মুখ্যমন্ত্রী মুকেশ অগ্নিহোত্রী এবং ডিজিপি ডঃ অতুল ভার্মা সহ ৪৪ জন যাত্রী সুরক্ষিত আছেন বলে কর্তৃপক্ষ নিশ্চিত করে।

দেখুন অন্য খবর-